Hemmelig dør mellom bibliotek og omkledningsrom på Mottisfont Abbey i England.
Et **skjult rom** eller **hemmelig rom** er et rom hvis eksistens eller tilkomst ikke er åpenbar ved første øyekast, og kan brukes som skjulested. De kan variere fra små klesskap eller et kott under en trapp, til hele kjellere og store fjellanlegg.

Tilgangen er ofte via en lønndør (skjult dør), som for eksempel kan være en en bokhylle eller en luke i gulvet. Det hemmelige rommet kan eksempelvis brukes som tilfluktsrom, mediarom, spiskammers eller vinkjeller.

Et hemmelig rom kan også vise til mindre oppbevaringssteder for gjenstander i møbler og kjøretøy.

Historie
--------

På 1500- og 1600-tallet ble det laget skjulte rom på britiske slott for å gjemme katolske prester, disse ble kalt prestehull.

I forbudstiden var det flere eksempler på hemmelige rom for å lagre alkohol eller som inngang til hemmelige barer.

I 1978 i forbindelse med politietterforskningen av Hans Otto Meyer ble det funnet et hemmelig rom hvor Meyer oppbevarte våpen for det han hevdet var en hemmelig beredskapsorganisasjon under Forsvarets etterretningstjeneste tilknyttet Stay Behind.

I de senere år har det vært eksempler på flere selskaper som spesialiserer seg på å lage skjulte rom, samt privatpersoner som lager improviserte løsninger, enten for moro skyld eller for sikkerhet i tilfelle innbrudd.

Brannsikkerhet
--------------

Skjulte rom kan gjøre det vanskelig for brannfolk å finne personer i tilfelle brann. Mange skjulte rom har heller ikke vinduer, og tilfredsstiller ofte ikke krav til rømningsveier for rom til varig opphold i henhold til plan- og bygningsloven. Hemmelige rom kan derfor med fordel være tilkoblet en lønngang ut av huset.

Populærkultur
-------------

Det har blitt laget flere TV-programmer om hemmelige rom fra det virkelige liv. I NRK-serien *Hemmelige rom* besøkte man norske anlegg som hadde vært hemmelige eller stengt for allmennheten, og det eldste anlegget var 1800-tallet mens det nyeste var ferdig i 1995.

I filmen *Legenden om Narnia* (2005) går hovedpersonene inn i en eventyrverden gjennom et klesskap.

Se også
-------

* Hems, kompakt loft noen ganger brukt til oppbevaring eller overnatting
* Mesanin, en type "halvt" loft
* Lønndør, en skjult dør
* Lønngang, skjult rute brukt til flukt eller skjult bevegelse av mennesker og varer
* Prestehull, gjemmested for prester
* Skjulende gjenstand
* Sikkerhetsrom

Referanser
----------

1. ↑  «25 merkelige hus med hemmelige rom». *www.msn.com*. Besøkt 11. september 2021.
2. ↑  «Disse hjemmene har geniale, hemmelige rom». *Viivilla NO*. 4. mars 2021. Besøkt 11. september 2021.
3. ↑  Agersborg, Hallvar (23. desember 2015). «I et skjult rom i polakkenes bil fant Tollvesenet enda mer penger». *Nordlys* **(norsk)**. Besøkt 11. september 2021.
4. ↑  Kommandantvold, Maria (22. oktober 2014). «Kom over verktøy i hemmelige rom». *NRK*. Besøkt 11. september 2021.
5. ↑  Kjølleberg, Even (11. april 2020). «James Bond, den mystiske skipsrederen og Norges hemmelige hær». *NRK*. Besøkt 11. september 2021.
6. ↑  «Mer og mer populært å bygge hemmelig rom i huset! - Kreative Idéer». *www.startsiden.no* **(engelsk)**. 1. mars 2016. Besøkt 11. september 2021.
7. ↑  «Guttungen ville ha en hemmelig dør inn på rommet sitt, da var ikke far i huset vanskelig å be - Kreative Idéer». *www.startsiden.no* **(engelsk)**. 2. mai 2018. Besøkt 11. september 2021.
8. ↑  «Hemmelige rom». Besøkt 11. september 2021.